Saam met elke reuse deurbraak gaan daar altyd 'n interessante verhaal gepaard. Dit is beslis die geval met, Virginia Lee se groot triomf, Goodbye My Love, waarvoor sy beide die Afrikaanse en die Engelse woorde geskryf het. Virginia het Goodbye My Love die eerste keer oor die radio gehoor, soos dit gespeel word deur Suid-Afrika se bekende trompetspeler, MURRAY CAMPBELL. Sy het dadelik 'n kopie gekry, en woorde vir die wysie geskryf. Hierna het Virginia na haar ateljee in Durban gegaan waar sy 'n vokale proefopname, met die Murray Campbell-trompetweergawe as agtergrond, gemaak het. Hierdie opname is na TEAL in Johannesburg gestuur en is herken as 'n blitsverkoper. Die plaat is dadelik in Suid-Afrika gestel (RCA 41-810) en sal in die meeste lande in die wêreld beskikbaar wees.
Ons is voorwaar bevoorreg om so 'n talentvolle en veelsydige kunstenares in ons land te hê, en kan trots wees dat sy 'n ware Suid-Afrikaner is. Virginia Lee kan regstreeks ,,Die Vroulike Jim Reeves van Suid-Afrika" genoem word. Op hierdie uitstaande langspeelplaat sal u Virginia Lee se Afrikaanse weergawe van Goodbye My Love hoor, asook elf ander groot gunstelinge. 'n Plaat van Virginia, Boerenooientjie (RCA 31-930), is in Suid-Afrika beskikbaar, en weereens, op hierdie album, bewys sy dat sy 'n uitstaande Boerenooientjie is.
Die bekoorlike Virginia Lee is sonder enige twyfel een van Suid-Afrika se geliefde kunstenaresse. Besitter van 'n pragtige stem, stel Virginia se veelsydigheid haar in staat om te sing en op te tree in enige een van 'n half dosyn maniere, vanaf radio en toneel na kabaret, van moderne swaai en populêre vaderlandsliedjies. Virginia self, dogter van Suid-Afrika het 'n baie groot voorliefde vir liedjies van die veld, en hou baie daarvan om in Afrikaans te sing. Haar gevoel vir hierdie musiek demonstreer sy op hierdie plaat. Al die liede op hierdie plaat sal voortlewe vir baie lank, maar elkeen is 'n vars en oorspronklike behandeling deur Virginia. Liede soos "O Boereplaas" "Boerenooientjie" en "Huisie In Die Berge" kry 'n nuwe betekenis wanneer Virginia dit sing. Ons vertrou dat hierdie plaat die voorloper van menig in sy soort sal wees,